Matchbox (sang fra 1957)

«Matchbox» er en rockabilly sang som ble skrevet og fremført av Carl Perkins. Han ga den ut på singel 16. februar 1957 med «Your True Love» på B-siden.Informasjon side om Carl Perkins The Beatles ga ut en coverversjon som først ble utgitt 19. juni 1964 på deres EP Long Tall Sally.

 Bakgrunn 

Carl Perkins' far, Buck var tilstede i Sun Studio da «Your True Love» ble innspilt 4. desember 1956. Han foreslo for sønnen at han også skulle spille inn «Match Box Blues» som var utgitt på plate av både Blind Lemon Jefferson i 1927 og The Shelton Brothers i 1930 og igjen i 1947. Buck kunne bare noen få strofer, og Carl Perkins gjentok dem mens pianist Jerry Lee Lewis hørte på. Lewis startet et boogie-woogie riff på sitt instrument, og dermed improviserte Carl frem en passende melodi og improviserte fram teksten. Etter hvert var sangen fiks ferdig.Perkins, Carl; McGee, David (1996). Go, Cat, Go!. Hyperion Press. ISBN 0-7868-6073-1 s. 221/222/223

 Personell på Carl Perkins originalCarl Perkins – Greatest Hits: Finest Performances 

Carl Perkins: sologitar, vokal
Eddie Starr: gitar
Jerry Lee Lewis: piano
Clayton Perkins: bass
W.S. Holland: trommer

 The Beatles' versjon 

The Beatles spilte «Matchbox» på spillejobber fra 1960 – 1962. Pete Best sang den helt til han sluttet i august 1962. Etter det tok John Lennon over som vokalist.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 363

De spilte den inn 1. juni 1964 i Abbey Road Studios. De spilte inn fem tagninger hvor Ringo Starr sang og spilte trommer samtidig. Produsent George Martin spilte piano og i siste verset tar han den samme kjappe piano-effekten som han ville gjøre drøyt fire måneder senere på «Rock and Roll Music». Gruppen hadde forøvrig besøk av Carl Perkins i studio mens de spilte inn sangen.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 44

Både George Harrisons gitarsolo må ha blitt spilt inn to ganger, siden den lyder forskjellig mot slutten i mono kontra stereo-versjonen. Det samme gjelder Starrs vokal som muligens er spilt inn hele to ganger til. På slutten av nest siste vers, forveksler han ordene i mono-varianten.

 Personell 

Ringo Starr: trommer, vokal
John Lennon: rytmegitar
Paul McCartney: bass
George Harrison: sologitar
George Martin: piano

 Andre albumutgivelser hvor The Beatles' versjon av «Matchbox» er inkludert 

The Beatles' Second Album – utgitt 10. april 1964 (kun i USA).
Rock and Roll Music – utgitt 7. juni 1976.
Past Masters 1 – utgitt 7. mars 1988.

 «Matchbox» versjoner av The Beatles fremført i BBC Radio 
 Programtittel:  Innspillingsdato:  Kringkastet: Pop Go The Beatles  10. juli 1963  30. juli 1963 From Us To You  1. mai 1964  18. mai 1964

Opptaket fra 1963 ble gitt ut i 1994 på Live at the BBC. Det som spesielt skiller den fra Abbey Road Studios-versjonen er at Ringo slår mer utradisjonelt på skarptromma (à la det han gjør på «All My Loving»). Dessuten synger han et vers mindre og lar Harrison ta solo i to vers i stedet for et.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 356 BBC varianten fra 1964 har havnet på bootlegs.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 213

 Annet 

Det finnes opptak fra en jam-session i forbindelse med John Lennon spilte inn sitt første musikkalbum John Lennon/Plastic Ono Band rundt september/oktober 1970. En av sangene han tok på sparket var «Matchbox». Ringo Starr spilte trommer og Klaus Voormann bass på dette opptaket som ikke er offentlig utgitt.Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 231
Carl Perkins samlet sammen en mengde musikere (deriblant George Harrison, Ringo Starr og Eric Clapton) til TV showet Carl Perkins and Friends: Blue Suede Shoes. Dette skjedde 21. oktober 1985 i London og ble vist på TV året etter. «Matchbox» var en av sangene som ble fremført og ble sunget vekselsvis av Perkins, Starr og Clapton.Lewisohn, Mark (1990) The Beatles Day By Day. New York, Harmony Books. ISBN 0-517-57750-X s. 209/210 Dette har blitt utgitt på DVD.Carl Perkins and Friends: Blue Suede Shoes DVD.
Paul McCartney ga ut en versjon av «Matchbox» på sitt konsertalbum Tripping the Live Fantastic (utgitt 1990), men denne innspillingen fra 21. januar 1990, var noe McCartney og bandet spilte på lydprøven/oppvarmingen før publikum slapp inn på Wembley Arena.Tripping the Live Fantastic – informasjon i heftet som fulgte med utgivelsen Ellers har McCartney fremført den fire ganger for et betalende publikum.Informasjon fra Paul McCartneys offisielle webside  
Bob Dylan har spilt «Matchbox» to ganger i offentlig konserter; 10. november 1994 i Jackson, Tennessee og 24. august 1998 i Adelaide, Australia.Informasjon fra Bob Dylans offisielle webside Det finnes også et opptak med Dylan og Johnny Cash fra februar 1969 hvor de spiller «Matchbox» sammen. Opptaket er ikke offentlig utgitt.Webside med informasjon om Bob Dylan og Johnny Cashs opptak fra februar 1969

Referanser

 Eksterne lenker 
Sangteksten 

Kategori:Sanger fra USA
Kategori:Sanger fra 1957
Kategori:Singler fra 1957
Kategori:Beatles-innspillinger skrevet av andre